Case ID: 1165735
Sentence 57: Birinci instansiya məhkəməsində məhkəmə iclasında elan edilərək araşdırılmış əşya və sənədlərə baxış keçirilməsi barədə xx xxx 2018-ci il tarixli protkoldan görünür ki, baxış zamanı taksi sürücüsü Şahid24 istintaqa təqdim etdiyi iş üzrə Təqsirləndirilən şəxs2 tərəfindən ona verilmiş göy rəngli bağlamadan “xxxxxxxx” MMC-nin dövlət qeydiyyatına alınması, banklarda adına bank hesabları açılması, internet-banking xidmətlərinin aktiv edilməsi, POS-terminal alınması, şirkətin adına Bakı şəhəri, Nərimanov rayonu, Ə.Rəcəbli küçəsi-186 ünvanında ofis icarəyə götürülməsi, təmsilçilik xidmətlərinin göstərilməsi, Şahid15 ilə “xxxxxxxxxxxxxxxx” MMC arasında bağlanmış (050) ***-**-** saylı mobil nömrə ilə bağlı abunə müqaviləsi, həmin nömrəyə aid elektron imza sertifikatları və sair sənədlər aşkar edilmiş və baxış protokoluna əlavə edilmişdir (1-ci cild iş vərəqi 107-180) Birinci instansiya məhkəməsində məhkəmə iclasında elan edilərək araşdırılmış Azərbaycan Respublikası Dövlət Təhlükəsizlik Xidmətinin İqtisadiyyatın əks-kəşfiyyat təminatı baş idarəsinin xx xxx 2018-ci il tarixli arayışından görünür ki, beynəlxalq mütəşəkkil kibercinayətkarlıqla məşğul olan dəstənin üzvü Təqsirləndirilən şəxs2 bilavasitə “xxxxxxxx” MMC-nin adından qanunsuz bank əməliyyatlarının həyata keçirilməsi üçün lazım olan sənədlərin hazırlanmasında Təqsirləndirilən şəxs1 köməklik göstərmiş, göstərişlər, məsləhətlər vermiş, bank POS-terminallarını ona çatdırmış və müvafiq banklara gedərək bu əməliyyatları Təqsirləndirilən şəxs1lə birgə icra etmişdir (1-ci cild iş vərəqi 228).